text: Kongeligt besøg i Frøslevlejren
  20 juli 2010 kl. 08.30
  Prins Henrik besøgte tirsdag formiddag FN-museet i Frøslevlejren i Sønderjylland, som han er protektor for.
  I går ankom prinsen og dronning Margrethe til Gråsten Slot.
  Prins Henrik fik en rundvisning i museet af de frivillige kustoder.
  Han havde selv bedt om at blive inviteret på besøg på museet.
  - Som kongelig person har man ikke fri tid til spontant at tage ud og se, hvad man vil. Man skal lave et program, selv om man har ferie, forklarer prins Henrik.
  FN Museet i Frøslevlejren er stiftet i 1990. Museet beskriver FN's og NATO's fredsmissioner gennem tiderne.
  Rundvisningen sluttede med en besøg på veteranhjemmet i Frøslevlejren.
  